Materiál na rokovanie
Miestneho zastupiteľstva
Dňa  13.12.2011

                                         

                                                    N   á   v   r   h

Všeobecne záväzného nariadenia o miestnych daniach na území mestskej časti Bratislava – Nové Mesto, ktorým sa mení a dopĺňa Všeobecné záväzné nariadenie mestskej  časti  Bratislava  –  Nové Mesto č.  5/2004  zo dňa 14.12.2004  v znení VZN MČ 
B-NM č. 5/2005 zo dňa 13.12.2005, VZN MČ B-NM č. 2/2007 zo dňa 10.4.2007, VZN MČ
B-NM č. 3/2007 zo dňa 11.12.2007, VZN MČ B-NM č. 22/2008 zo dňa 16.12.2008  a VZN
MČ B-NM č. 3/2009 zo dňa 22.4.2009 na území  mestskej časti  Bratislava – Nové Mesto

Predkladá :						Materiál obsahuje : 
–––––––––-                                                               ––––––––––––––––-
Ing.  Ľudovít Kollárik				1. Návrh uznesenia
prednosta MÚ BNM					2. Dôvodovú správu
							3. Text VZN

Spracovateľ :						Stanovisko právnej skupiny :
–––––––––––                                                             ––––––––––––––––––––––––-
RNDr. Jana Ondrová				- súhlasné
poverená ved. hosp. a fin. odd.

Na rokovanie prizvať :
–––––––––––––––––––                                                                                                               
RNDr. Janu Ondrovú       

                                                       December 2011
              
Návrh  uznesenia

Miestne zastupiteľstvo

schvaľuje

Všeobecne záväzné nariadenie o miestnych daniach na území mestskej časti Bratislava – Nové Mesto, ktorým sa mení a dopĺňa Všeobecné záväzné nariadenie mestskej časti  Bratislava – Nové Mesto  č. 5/2004  zo dňa  14.12.2004  v znení VZN  MČB-NM č. 5/2005 zo dňa 13.12.2005, VZN MČ B-NM č. 2/2007 zo dňa 10.4.2007,VZN MČB-NM č. 3/2007 zo dňa  11.12.2007,  VZN MČ B-NM   č. 22/2008  zo dňa  16.12.2008  a  VZN  MČ B-NM 
č. 3/2009 zo dňa 22.4.2009 na území mestskej časti Bratislava – Nové Mesto  

-	bez pripomienok

-	s pripomienkami

D ô v o d o v á   s p r á v a

NÁVRH  VŠEOBECNE ZÁVÄZNÉHO NARIADENIA mestskej časti Bratislava-Nové Mesto, ktorým sa mení a dopĺňa VŠEOBECNE  ZÁVÄZNÉ NARIADENIE  mestskej časti Bratislava-Nové Mesto  č. 5/2004 zo dňa 14.12.2004 v znení VZN mestskej časti Bratislava-Nové Mesto č.5/2005 zo dňa 13.12.2005, VZN mestskej časti Bratislava-Nové Mesto č.2/2007 zo dňa 10.04.2007, VZN mestskej časti Bratislava-Nové Mesto č.3/2007 zo dňa 11.12.2007, VZN mestskej časti Bratislava-Nové Mesto č.22/2008 zo dňa 16.12.2008, VZN mestskej časti Bratislava-Nové Mesto č.3/2009 zo dňa 22.04.2009 o miestnych daniach na území mestskej časti Bratislava-Nové Mesto vyplynul v predkladanom znení z dôvodu, že je potrebné zareagovať na situáciu v mestskej časti, ktorá sa týka osobitného užívania verejného priestranstva a sadzby dane za psa.

V § 2 ods.5 navrhujeme zaokrúhliť sadzby dane za psa, nakoľko daňovníci pri platbách tieto čiastky zaokrúhľovali a v evidencii účtovníctva máme značný počet preplatkov. Uvedené sadzby sme doplnili o zníženú sadzbu dane za psa adoptovaného z útulku, resp. za sterilizovaného psa. 

V § 3 ods. 6 písm. b) sadzba dane pri užívaní verejného priestranstva, teda za umiestnenie stavebných zariadení na výstavbu, pre stavebné rekonštrukčné práce inžinierskych sietí, prevádzkové výkopy, zabezpečovanie zariadenia pri padaní omietky a za skládku s tým súvisiaceho druhu materiálu a predmetov a za rozkopávky je v súčasnej dobe 0,26 € za každý aj začatý m² a každý aj začatý deň. Sadzba dane za užívanie verejného priestranstva je v porovnaní s inými mestskými časťami nízka a nebola za posledné obdobie zvyšovaná.

Daňovníci v súčasnej dobe nemajú záujem na urýchlení ukončenia rozkopávky, odstránenia lešenia, nakoľko vyššie uvedená sadzba je pre nich nízka a nestimuluje ich na urýchlené ukončenie prác na stavbách, preto navrhujeme zvýšenie sadzby na 0,60 €.

Predložený návrh obsahuje tiež zaokrúhlenie sadzieb za predajné automaty a nevýherné hracie prístroje na desiatky eur smerom nahor.

NÁVRH  
VŠEOBECNE ZÁVÄZNÉHO NARIADENIA
 mestskej časti Bratislava-Nové Mesto 
 č. .....  /2011
 zo dňa   .......... 2011
ktorým sa mení a dopĺňa
VŠEOBECNE  ZÁVÄZNÉ NARIADENIE  mestskej časti Bratislava-Nové Mesto 
  č. 5/2004 zo dňa 14.12.2004
 o miestnych daniach na území mestskej časti Bratislava-Nové Mesto
v znení
Všeobecne záväzného nariadenia mestskej časti Bratislava-Nové Mesto č.5/2005 zo dňa 13.12.2005,
Všeobecne záväzného nariadenia mestskej časti Bratislava-Nové Mesto č.2/2007 zo dňa 10.04.2007,
Všeobecne záväzného nariadenia mestskej časti Bratislava-Nové Mesto č.3/2007 zo dňa 11.12.2007,
Všeobecne záväzného nariadenia mestskej časti Bratislava-Nové Mesto č.22/2008 zo dňa 16.12.2008,
Všeobecne záväzného nariadenia mestskej časti Bratislava-Nové Mesto č.3/2009 zo dňa 22.04.2009.	   

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov,  zákona Slovenskej národnej rady č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z.z.“), zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov (ďalej len „zákon č. 511/1992 Zb.“) a v súlade s čl. 18 ods. 4  Štatútu hlavného mesta Slovenskej republiky Bratislavy (ďalej len „Štatút“) sa uznieslo na tomto všeobecne záväznom nariadení:   

Čl. I

Všeobecne záväzné nariadenie mestskej časti Bratislava-Nové Mesto č. 5/2004 o miestnych daniach na území mestskej časti Bratislava-Nové Mesto v znení Všeobecne záväzného nariadenia mestskej časti Bratislava-Nové Mesto č.5/2005 zo dňa 13.12.2005, Všeobecne záväzného nariadenia mestskej časti Bratislava-Nové Mesto č.2/2007 zo dňa 10.04.2007, Všeobecne záväzného nariadenia mestskej časti Bratislava-Nové Mesto č.3/2007 zo dňa 11.12.2007, Všeobecne záväzného nariadenia mestskej časti Bratislava-Nové Mesto č.22/2008 zo dňa 16.12.2008, Všeobecne záväzného nariadenia mestskej časti Bratislava-Nové Mesto č.3/2009 zo dňa 22.04.2009 o miestnych daniach na území mestskej časti Bratislava-Nové Mesto sa mení a dopĺňa takto:

1. V § 2 ods.5: v bode 1 a v bode 2 sa suma: „49,79 €“ nahrádza sumou: „50,00 €“,
                                         v bode 3 sa suma:   „9,95 €“  nahrádza sumou: „10,00 €“,
                                         v bode 4 sa suma: „66,38 €“  nahrádza sumou  „70,00 €“.

2. V § 2 ods. 5 sa vkladá bod 5, ktorý znie:
    „5. 25,00 €  za psa adoptovaného z útulku, za sterilizovaného psa na základe písomného   
    potvrdenia“.

3. V § 3 ods. 6: v písm. b) sa suma: „0,26 €“ nahrádza sumou: „0,60 €“,
                         v písm. e) sa suma:  „3,31 €“ nahrádza sumou: „4,00 €“.

4. V § 3 ods.11 znie nasledovne:
„O dane za užívanie verejného priestranstva je oslobodený občan mestskej časti, ktorý je evidovaný ako invalidný občan s ťažkým zdravotným postihnutím odkázaný na individuálnu prepravu a je držiteľom preukazu osobitného označenia vozidla alebo parkovacieho preukazu.

5. V § 3 ods.13 znie nasledovne:
„Zníženie dane vo výške 50% správca dane poskytne daňovníkovi v prípade vykonávania nevyhnutných opráv fasád a balkónov bytových domov a pri zatepľovaní bytových domov. Správca dane poskytne zníženie dane daňovníkovi iba v prípade, ak si ju daňovník uplatní vopred spolu s tlačivom „Oznámenie vzniku daňovej povinnosti za daň za užívanie verejného priestranstva“.

6. V § 4 ods. 4: v písm. a) sa suma: „232,35 €“ nahrádza sumou: „240,00 €“,
                         v písm. b) sa suma:  „99,58  €“ nahrádza sumou: „100,00 €“.

7. V § 5 ods. 5: v písm. a) a c) sa suma: „663,87 €“ nahrádza sumou: „670,00 €“,
                          v písm. b) sa suma: „165,95  €“ nahrádza sumou: „170,00 €“.

Čl. II.

1. Zmeny a doplnky tohto všeobecne záväzného nariadenia možno urobiť iba všeobecne záväzným nariadením.

2. Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa.........2011 uznesením č.......

3. Starosta mestskej časti Bratislava-Nové Mesto sa splnomocňuje vydať všeobecne záväzné nariadenie v úplnom znení.

4. Účinnosť nadobúda dňom 1.1.2012

                   

                                                                                 Mgr. Rudolf Kusý 
                                                                                  starosta 

Bratislava 13.12.2011